CELEX: 52017PC0457
Language: el
Date: 2017-08-29
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.8.2017
            COM(2017) 457 final
            2017/0211(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΑΝΤΙΚΕIΜΕΝΟ ΤΗΣ ΠΡOΤΑΣΗΣ
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στο πλαίσιο του Διεθνούς Οργανισμού Αμπέλου και Οίνου (ΔΟΑΟ) σε σχέση με την προβλεπόμενη έκδοση απόφασης για τη χορήγηση ειδικού καθεστώτος στην Ένωση στο πλαίσιο του ΔΟΑΟ.
            
            
               2. ΠΛΑΙΣΙΟ ΤΗΣ ΠΡΟΤΑΣΗΣ
            
            
               2.1Η συμφωνία για την Ίδρυση του Διεθνούς Οργανισμού Αμπέλου και Οίνου
            
            
               Σκοπός της συμφωνίας για την ίδρυση του Διεθνούς Οργανισμού Αμπέλου και Οίνου, που υπεγράφη στο Παρίσι στις 3 Απριλίου 2001 («η συμφωνία»), είναι η ίδρυση του ΔΟΑΟ, ο οποίος αντικαθιστά το Διεθνές Γραφείο Αμπέλου και Οίνου. Η συμφωνία τέθηκε σε ισχύ την 1η Ιανουαρίου 2004.
            
            
               20 κράτη μέλη της ΕΕ είναι μέλη της συμφωνίας
                  1
               .
            
            
               2.2Ο ΔΟΑΟ
            
            
               Ο Διεθνής Οργανισμός Αμπέλου και Οίνου (ΔΟΑΟ) είναι διακυβερνητικός οργανισμός επιστημονικού και τεχνικού χαρακτήρα ο οποίος δραστηριοποιείται στον τομέα της αμπέλου, του οίνου και άλλων αμπελοοινικών προϊόντων. 
            
            
               Ο ΔΟΑΟ συμβάλλει στη διεθνή εναρμόνιση των υφιστάμενων πρακτικών και προτύπων που συνδέονται με τον οίνο, με την έκδοση ψηφισμάτων σχετικά με:
            
            
               –
                     τις συνθήκες της αμπελουργικής παραγωγής·
            
            
               –
                     τις οινολογικές πρακτικές·
            
            
               –
                     τον ορισμό και/ή την περιγραφή των προϊόντων, την επισήμανση και τους όρους διάθεσης στην αγορά·
            
            
               –
                     τις μεθόδους ανάλυσης και αξιολόγησης των αμπελοοινικών προϊόντων.
            
            
               2.3Η προβλεπόμενη απόφαση του ΔΟΑΟ
            
            
               Δεν πρόκειται για πρωτοβουλία στο πλαίσιο του προγράμματος βελτίωσης της καταλληλότητας του κανονιστικού πλαισίου (REFIT).
            
            
               Κατά την 16η Γενική Συνέλευσή του, που θα διεξαχθεί στις 20 Οκτωβρίου 2017, ο ΔΟΑΟ πρόκειται να εκδώσει απόφαση σχετικά με τη χορήγηση στην Ένωση ειδικού καθεστώτος στο πλαίσιο του ΔΟΑΟ («η προβλεπόμενη πράξη»).
            
            
               Η Ένωση δεν έχει μέχρι στιγμής επίσημο καθεστώς στον ΔΟΑΟ. Σκοπός της προβλεπόμενης πράξης είναι να ενισχυθεί και να επισημοποιηθεί ο ρόλος της Ένωσης στον ΔΟΑΟ. 
            
            
               3.ΘΕΣΗ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΕΝΩΣΗΣ
            
         
         
            
               3.1Αιτιολόγηση και στόχοι της πρότασης
            
            
               Την 1η Οκτωβρίου 2015, το Συμβούλιο εξουσιοδότησε την Επιτροπή να ξεκινήσει διερευνητικές συνομιλίες με τον ΔΟΑΟ με σκοπό την απόκτηση ειδικού καθεστώτος για την Ένωση, κατ’ εφαρμογή του άρθρου 4 του εσωτερικού κανονισμού του ΔΟΑΟ.
            
            
               Δεδομένου ότι η Ένωση δεν έχει επί του παρόντος επίσημο καθεστώς στο πλαίσιο του ΔΟΑΟ, οι εκπρόσωποι της Επιτροπής καλούνται μόνο να παρίστανται στις συνεδριάσεις των ομάδων εμπειρογνωμόνων, των επιτροπών και υποεπιτροπών, σε άτυπη βάση, αλλά δεν επιτρέπεται να παρίστανται στις συνεδριάσεις της εκτελεστικής επιτροπής. Ορισμένες φορές καλούνται επίσης να παραστούν, χωρίς δικαίωμα λόγου, στη Γενική Συνέλευση, στην οποία τα μέλη του ΔΟΑΟ εγκρίνουν τα ψηφίσματα. Η Ένωση δεν καταβάλλει συνεισφορά στον ΔΟΑΟ.
            
            
               Αυτή η περιορισμένη συμμετοχή δεν επιτρέπει στην Επιτροπή να είναι πλήρως ενήμερη για την επεξεργασία νέων ψηφισμάτων.
            
            
               Λαμβανομένων υπόψη των εννόμων αποτελεσμάτων που μπορούν να έχουν ορισμένα ψηφίσματα του ΔΟΑΟ, αφενός, και των αρμοδιοτήτων της Ένωσης στους περισσότερους από τους τομείς που καλύπτονται από τον ΔΟΑΟ, αφετέρου, σκοπός της προβλεπόμενης πράξης είναι να ενισχύσει και να επισημοποιήσει τον ρόλο της Ένωσης στο πλαίσιο του ΔΟΑΟ. 
            
            
               Το καθεστώς αυτό θα επιτρέψει στην Επιτροπή, ως εκπρόσωπο της Ένωσης βάσει του άρθρου 17 της ΣΕΕ, να ενημερώνεται πλήρως για την επεξεργασία νέων ψηφισμάτων, να μπορεί να συντονίζει την κοινή θέση της ΕΕ σε σχέση με αυτά, να παρεμβαίνει εξ ονόματος της Ένωσης, με επίσημο τρόπο, στις εργασίες των επιτροπών, των υποεπιτροπών και των ομάδων εμπειρογνωμόνων και να παρίσταται στις συνεδριάσεις της γενικής συνέλευσης και της εκτελεστικής επιτροπής, εξασφαλίζοντας με τον τρόπο αυτό ενιαία εκπροσώπηση της ΕΕ στον ΔΟΑΟ, χωρίς να αμφισβητείται ο ρόλος των επιστημονικών εμπειρογνωμόνων των κρατών μελών της Ένωσης στον ΔΟΑΟ.
            
            
               Επιπλέον, η χορήγηση αυτού του ειδικού καθεστώτος θα επιτρέψει στους εκπροσώπους της Ένωσης να έχουν πρόσβαση, με τους ίδιους όρους όπως τα μέλη του ΔΟΑΟ, σε όλα τα έγγραφα του ΔΟΑΟ. Με τον τρόπο αυτόν θα διευκολυνθεί η επεξεργασία των μελλοντικών αποφάσεων που θα πρέπει να λαμβάνει το Συμβούλιο δυνάμει του άρθρου 218 παράγραφος 9 της ΣΛΕΕ, πριν από την ψηφοφορία των ψηφισμάτων στη Γενική Συνέλευση του ΔΟΑΟ.
            
            
               Βάσει των ανωτέρω, θα πρέπει να προταθεί στον ΔΟΑΟ να χορηγήσει στην Ένωση το ειδικό καθεστώς που προβλέπει το άρθρο 4 του εσωτερικού κανονισμού του ΔΟΑΟ. Το μέλος της Επιτροπής που είναι αρμόδιο για τη γεωργία και την αγροτική ανάπτυξη εξουσιοδοτείται να υπογράψει την ανταλλαγή επιστολών εξ ονόματος της Επιτροπής και υπό την ευθύνη της.
            
            
               3.2Συνοχή με τις ισχύουσες διατάξεις στον τομέα πολιτικής
            
            
               Μολονότι τα ψηφίσματα του ΔΟΑΟ δεν είναι καθ’ εαυτά δεσμευτικά σε ενωσιακό επίπεδο βάσει του κανονισμού (ΕΕ) αριθ. 1308/2013, ορισμένα ψηφίσματα που εκδίδει και δημοσιεύει ο ΔΟΑΟ ενδέχεται να παράγουν έννομα αποτελέσματα. Όσον αφορά τα αμπελοοινικά προϊόντα, η νομοθεσία της ΕΕ αναφέρει τον ΔΟΑΟ στις ακόλουθες διατάξεις:
            
            
               –στο άρθρο 80 παράγραφος 5 του κανονισμού ΚΟΑ, το οποίο προβλέπει ότι οι μέθοδοι ανάλυσης για τον οίνο βασίζονται σε μεθόδους που συνιστά και δημοσιεύει ο ΔΟΑΟ, εκτός αν είναι αναποτελεσματικές ή ακατάλληλες για τον σκοπό που επιδιώκει η Ένωση·
            
            
               –στο άρθρο 9 του κανονισμού (ΕΚ) αριθ. 606/2009 της Επιτροπής σχετικά με τις οινολογικές πρακτικές, σύμφωνα με το οποίο οι προδιαγραφές για την καθαρότητα και την ταυτοποίηση των ουσιών που χρησιμοποιούνται στις οινολογικές πρακτικές πρέπει να είναι εκείνες που καθορίζονται και δημοσιεύονται στον Διεθνή Οινολογικό Κώδικα του ΔΟΑΟ·
            
            
               –στο άρθρο 80 παράγραφος 3 στοιχείο α) του κανονισμού ΚΟΑ, το οποίο προβλέπει ότι η Επιτροπή πρέπει να λαμβάνει υπόψη τις οινολογικές πρακτικές που εγκρίνει και δημοσιεύει ο ΔΟΑΟ όταν εγκρίνει τέτοιες πρακτικές·
            
            
               –στο άρθρο 90 παράγραφος 2 του κανονισμού ΚΟΑ, σύμφωνα με το οποίο τα εισαγόμενα προϊόντα του αμπελοοινικού τομέα  πρέπει να παράγονται σύμφωνα με οινολογικές πρακτικές εγκεκριμένες από την Ένωση ή σύμφωνα με οινολογικές πρακτικές τις οποίες συνιστά και δημοσιεύει ο ΔΟΑΟ· και
            
            
               –στο άρθρο 3 του κανονισμού (ΕΚ) αριθ. 2870/2000 το οποίο ορίζει ότι, όταν δεν υπάρχουν ενωσιακές αναλυτικές μέθοδοι αναφοράς για την ανίχνευση και τον ποσοτικό προσδιορισμό των περιεχομένων ουσιών σε συγκεκριμένο αλκοολούχο ποτό, τότε μπορούν να χρησιμοποιούνται οι μέθοδοι ανάλυσης που αναγνωρίζονται από τον ΔΟΑΟ.
            
            
               Λαμβάνοντας υπόψη ότι τα ψηφίσματα ΔΟΑΟ ενδέχεται να παράγουν έννομα αποτελέσματα και ότι η Ένωση έχει αποκλειστική αρμοδιότητα στους τομείς αυτούς, το Συμβούλιο πρέπει να λάβει, δυνάμει του άρθρου 218 παράγραφος 9 της ΣΛΕΕ, κοινή θέση εξ ονόματος της ΕΕ πριν από την ψήφιση των εν λόγω ψηφισμάτων στο πλαίσιο του ΔΟΑΟ. Το ειδικό καθεστώς της ΕΕ εντός του ΔΟΑΟ θα διευκολύνει την προετοιμασία της θέσης αυτής.
            
            
               3.3Συνοχή με άλλες πολιτικές της Ένωσης
            
            
               
                  Τα ψηφίσματα του ΔΟΑΟ μπορούν επίσης να αφορούν θέματα τα οποία καλύπτονται από οριζόντιες διατάξεις της ΕΕ, όπως η παροχή πληροφοριών για τα τρόφιμα στους καταναλωτές και η χρήση προσθέτων στα τρόφιμα.
               
            
            
               Είναι σημαντικό να δοθεί στην ΕΕ το ειδικό καθεστώς, το οποίο θα επιτρέψει στους εκπροσώπους της ΕΕ να έχουν πρόσβαση σε όλα τα έγγραφα του ΔΟΑΟ και να ελέγχουν εάν υπάρχει ασυμφωνία μεταξύ του ψηφίσματος του ΔΟΑΟ και του δικαίου της ΕΕ και τις πιθανές νομικές συνέπειες.
            
            
               4.ΝΟΜΙΚΗ ΒΑΣΗ
            
         
         
            
               4.1.
                     Διαδικαστική νομική βάση
            
            
               4.1.1.
                     Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Το άρθρο 218 παράγραφος 9 της ΣΛΕΕ εφαρμόζεται ανεξάρτητα από το αν η Ένωση είναι μέλος του σχετικού οργάνου ή συμβαλλόμενο μέρος στη σχετική συμφωνία. 
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης μέσα που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης». 
            
            
               4.1.2.
                     Εφαρμογή στην προκειμένη περίπτωση
            
            
               Ο ΔΟΑΟ είναι ένα όργανο που έχει συσταθεί με διεθνή συμφωνία, και συγκεκριμένα τη συμφωνία για την ίδρυση του Διεθνούς Οργανισμού Αμπέλου και Οίνου.
            
            
               Δεδομένου ότι τα εν λόγω ψηφίσματα του ΔΟΑΟ μπορεί να παράγουν έννομα αποτελέσματα και ότι η Ένωση έχει αποκλειστική αρμοδιότητα στους τομείς αυτούς, η πράξη την οποία καλείται να θεσπίσει ο ΔΟΑΟ αφορά άμεσα τα συμφέροντα της Ένωσης.
            
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.
                     Ουσιαστική νομική βάση
            
            
               4.2.1.
                     Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/α, ενώ ο/η άλλος/η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.
                     Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν την κοινή γεωργική πολιτική.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 της ΣΛΕΕ.
            
            
               4.3.
                     Συμπέρασμα
            
            
               Το άρθρο 43 της ΣΛΕΕ σε συνδυασμό με το άρθρο 218 παράγραφος 9 της ΣΛΕΕ θα πρέπει να αποτελέσουν τη νομική βάση της προτεινόμενης απόφασης.
            
            
               2017/0211 (NLE)
            
            
               Πρόταση
            
         
         
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία για την ίδρυση του Διεθνούς Οργανισμού Αμπέλου και Οίνου (στο εξής «η συμφωνία») τέθηκε σε ισχύ την 1η Ιανουαρίου 2004.
            
            
               (2)Σύμφωνα με το άρθρο 2 της συμφωνίας, ο Διεθνής Οργανισμός Αμπέλου και Οίνου (ΔΟΑΟ) μπορεί να εκδίδει συστάσεις σχετικά με τις συνθήκες της αμπελουργικής παραγωγής, τις οινολογικές πρακτικές, τον ορισμό και/ή την περιγραφή των προϊόντων, την επισήμανση και τους όρους διάθεσης στην αγορά και τις μεθόδους ανάλυσης και αξιολόγησης των αμπελοοινικών προϊόντων.
            
            
               (3)Η νομοθεσία της ΕΕ για τις οινολογικές πρακτικές λαμβάνει υπόψη τις συστάσεις του ΔΟΑΟ. Οι μέθοδοι ανάλυσης της Ένωσης βασίζονται σε συστάσεις του ΔΟΑΟ. Οι προδιαγραφές του ΔΟΑΟ για τις ουσίες ενσωματώνονται άμεσα στη νομοθεσία της ΕΕ. Άλλα θέματα με τα οποία ασχολείται ο ΔΟΑΟ επίσης εμπίπτουν στην αρμοδιότητα της Ένωσης.
            
            
               (4)Ο ΔΟΑΟ και η Ένωση έχουν αμοιβαίο συμφέρον να είναι η Ένωση πλήρως ενημερωμένη για τις συζητήσεις σχετικά με την επεξεργασία νέων ψηφισμάτων του ΔΟΑΟ. Μια πιο ενεργός συμμετοχή της Ένωσης στις εργασίες του ΔΟΑΟ θα διευκολύνει τον καθορισμό των θέσεων της Ένωσης όσον αφορά τα σχέδια συστάσεων του ΔΟΑΟ και τη μελλοντική εξέλιξη των κανόνων της Ένωσης σύμφωνα με τους κανόνες του ΔΟΑΟ. Είναι αναγκαίος ο σαφής καθορισμός του πεδίου εφαρμογής και των λεπτομερειών συμμετοχής της Ένωσης στον ΔΟΑΟ.
            
            
               (5)Η Ένωση δεν έχει επί του παρόντος επίσημο καθεστώς στο πλαίσιο του Διεθνούς Οργανισμού Αμπέλου και Οίνου (ΔΟΑΟ).
            
            
               (6)Σύμφωνα με το άρθρο 4 του εσωτερικού κανονισμού του ΔΟΑΟ, ένας διεθνής διακυβερνητικός οργανισμός μπορεί να ζητήσει να του χορηγηθεί ειδικό καθεστώς που του επιτρέπει να παρεμβαίνει στις εργασίες των επιτροπών, των υποεπιτροπών και των ομάδων εμπειρογνωμόνων, και να παρίσταται στις συνεδριάσεις της γενικής συνέλευσης και της εκτελεστικής επιτροπής. Το εν λόγω άρθρο προβλέπει ότι, κατόπιν πρότασης της εκτελεστικής επιτροπής και συμφωνίας της γενικής συνέλευσης, θα πρέπει να συνομολογηθεί ειδική συμφωνία μεταξύ του ΔΟΑΟ και του εν λόγω οργανισμού, η οποία θα καθορίζει, για κάθε συγκεκριμένη περίπτωση, τους ειδικούς όρους συνεργασίας, συμπεριλαμβανομένου του ποσού της ετήσιας χρηματοδοτικής συνεισφοράς του. Το σημείο Α.5 του Παραρτήματος 3 του εν λόγω εσωτερικού κανονισμού ορίζει περαιτέρω ότι οι αποφάσεις για τη χορήγηση του εν λόγω καθεστώτος λαμβάνονται από τη Γενική Συνέλευση του ΔΟΑΟ και ότι η απόφαση διαβιβάζεται από τον Γενικό Διευθυντή του ΔΟΑΟ στον εν λόγω οργανισμό υπό τη μορφή ανταλλαγής επιστολών.
            
            
               (7)Την 1η Οκτωβρίου 2015, το Συμβούλιο εξουσιοδότησε την Επιτροπή να ξεκινήσει διερευνητικές συνομιλίες με τον ΔΟΑΟ με σκοπό την απόκτηση ειδικού καθεστώτος για την Ένωση, κατ’ εφαρμογή του άρθρου 4 του εσωτερικού κανονισμού του ΔΟΑΟ
                  2
               . Η ειδική συμφωνία που παρατίθεται στο παράρτημα της παρούσας απόφασης είναι το αποτέλεσμα των διερευνητικών συνομιλιών. Οι επιπτώσεις του ειδικού καθεστώτος της Ένωσης στον ΔΟΑΟ θα περιοριστούν στους ειδικούς όρους που ορίζονται σε αυτό.
            
            
               (8)Μολονότι προβλέπει την απουσία δικαιωμάτων ψήφου, το εν λόγω ειδικό καθεστώς θα επιτρέψει τη στενότερη συμμετοχή της Ένωσης στις εργασίες του ΔΟΑΟ, χωρίς ωστόσο να μεταβληθεί ο ρόλος των κρατών μελών που είναι μέλη του ΔΟΑΟ, τα οποία θα διατηρήσουν το καθεστώς τους.
            
            
               (9)Σε συνέχεια αυτών των διερευνητικών συνομιλιών, το Συμβούλιο εξουσιοδότησε την Επιτροπή να υποβάλει στον ΔΟΑΟ, εξ ονόματος της ΕΕ, επιστολή με την οποία ζητείται να χορηγηθεί στην Ένωση ειδικό καθεστώς σύμφωνα με τους όρους της ειδικής συμφωνίας που παρατίθεται στο παράρτημα της παρούσας απόφασης.
            
            
               (10)Μετά την παραλαβή της επιστολής, ο ΔΟΑΟ, κατά την 16η γενική συνέλευσή του που θα διεξαχθεί στις 20 Οκτωβρίου 2017, πρόκειται να εκδώσει απόφαση σχετικά με τη χορήγηση στην Ένωση ειδικού καθεστώτος στον ΔΟΑΟ («προβλεπόμενη πράξη»).
            
            
               (11)20 κράτη μέλη της ΕΕ είναι μέλη του ΔΟΑΟ. Είναι σκόπιμο να καθοριστεί η θέση που πρέπει να λάβουν τα εν λόγω κράτη μέλη εξ ονόματος της Ένωσης στη γενική συνέλευση του ΔΟΑΟ, δεδομένου ότι η προβλεπόμενη πράξη αφορά τον ρόλο της Ένωσης στο πλαίσιο του ΔΟΑΟ και, συνεπώς, επηρεάζει άμεσα τα συμφέροντα της Ένωσης.
            
            
               (12)Τα κράτη μέλη που είναι μέλη του ΔΟΑΟ θα πρέπει να υποστηρίξουν την απόφαση της γενικής συνέλευσης να χορηγήσει στην Ένωση το εν λόγω ειδικό καθεστώς και να συνάψει την εν λόγω ειδική συμφωνία με την Ένωση, η οποία παρατίθεται στο παράρτημα της παρούσας απόφασης, λαμβανομένων υπόψη των εννόμων αποτελεσμάτων που μπορούν να έχουν ορισμένα ψηφίσματα του ΔΟΑΟ και των αρμοδιοτήτων της Ένωσης στους περισσότερους από τους τομείς που καλύπτονται από τον ΔΟΑΟ.
            
            
               (13)Εξυπακούεται ότι η απόφαση της γενικής συνέλευσης του ΔΟΑΟ για τη χορήγηση του εν λόγω καθεστώτος θα διαβιβαστεί από τον Γενικό Διευθυντή του ΔΟΑΟ στην ΕΕ, επιβεβαιώνοντας την ημερομηνία από την οποία θα τεθεί σε εφαρμογή το ειδικό καθεστώς της ΕΕ στον ΔΟΑΟ,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
         
         
            
               Άρθρο 1
            
            
               Η θέση που πρέπει να ληφθεί, εξ ονόματος της Ένωσης, στο πλαίσιο της 16ης γενικής συνέλευσης του ΔΟΑΟ, σχετικά με την απόφαση να χορηγηθεί στην Ένωση ειδικό καθεστώς βάσει των όρων της ειδικής συμφωνίας μεταξύ του ΔΟΑΟ και της Ένωσης, παρατίθεται στο παράρτημα. 
            
            
               Άρθρο 2
            
            
               Η θέση που αναφέρεται στο άρθρο 1 διατυπώνεται από τα κράτη μέλη της Ένωσης που είναι μέλη του ΔΟΑΟ, τα οποία ενεργούν από κοινού.
            
            
               
            
            
               Άρθρο 3
            
            
               Η παρούσα απόφαση απευθύνεται στα κράτη μέλη.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
                  
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        Fin Stat/17/MK/aj/
                     
                     
                        rev13364208
                     
                     
                        agri.ddg3.g.2(2017)3305536
                     
                  
               
                     
                  
                  
                     
                        6.221.2017,1
                     
                  
               
                     
                  
                  
                     
                        ΗΜΕΡΟΜΗΝΙΑ: 12/6/2017
                     
                     
                  
               
                     
                        1.
                     
                  
                  
                     
                        ΓΡΑΜΜΗ ΠΡΟΫΠΟΛΟΓΙΣΜΟΥ:
                     
                     
                        Κεφάλαιο 05 06 ΔΙΕΘΝΕΙΣ ΠΤΥΧΕΣ ΤΟΥ ΤΟΜΕΑ ΠΟΛΙΤΙΚΗΣ «ΓΕΩΡΓΙΑ ΚΑΙ ΑΓΡΟΤΙΚΗ ΑΝΑΠΤΥΞΗ»
                     
                     
                        05 06 02 Διεθνείς γεωργικοί οργανισμοί
                     
                  
                  
                     
                        ΠΙΣΤΩΣΕΙΣ:
                     
                     
                     
                        Π2017: 180 000 EUR
                     
                  
               
                     
                        2.
                     
                  
                  
                     
                        ΤΙΤΛΟΣ:
                        Πρόταση απόφασης του Συμβουλίου σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου
                     
                     
                  
               
                     
                        3.
                     
                  
                  
                     
                        
                           ΝΟΜΙΚΗ ΒΑΣΗ: Νομική βάση της παρούσας πρότασης είναι το άρθρο 43, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
                        
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Επισημοποίηση του ρόλου της ΕΕ στον ΔΟΑΟ. 
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΠΕΡΙΟΔΟΣ 12 ΜΗΝΩΝ
                        
                           (σε EUR)
                     
                  
                  
                     
                        ΤΡΕΧΟΝ ΟΙΚΟΝΟΜΙΚΟ ΕΤΟΣ 2017
                     
                     
                        (σε EUR)
                     
                  
                  
                     
                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2018 
                     
                     
                        (σε EUR)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΠΟΥ ΕΠΙΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                           (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΑΛΛΟΥΣ ΤΟΜΕΙΣ
                     
                  
                  
                     
                  
                  
                     
                        140 000
                     
                  
                  
                     
                           140 000
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΗΣ ΕΕ 
                           (ΕΙΣΦΟΡΕΣ/ΔΑΣΜΟΙ)
                     
                     
                        -
                              ΣΤΟ ΕΘΝΙΚΟ ΕΠΙΠΕΔΟ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.0.1
                     
                  
                  
                     
                        ΠΡΟΒΛΕΨΕΙΣ ΔΑΠΑΝΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ΠΡΟΒΛΕΨΕΙΣ ΕΣΟΔΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ: Προβλέπεται ειδική συμφωνία σχετικά με το ειδικό καθεστώς της Ευρωπαϊκής Ένωσης στον Διεθνή Οργανισμό Αμπέλου και Οίνου (ΔΟΑΟ). Ο ΔΟΑΟ σημειώνει ότι η ΕΕ θα καταβάλλει ετήσια χρηματοδοτική συνεισφορά στον ΔΟΑΟ σε σχέση με το εν λόγω ειδικό καθεστώς.
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        ΝΑΙ ΟΧΙ
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΠΙΣΤΩΣΕΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        ΝΑΙ ΟΧΙ
                     
                  
               
                     
                     
                        Η ετήσια χρηματοδοτική συνεισφορά στον ΔΟΑΟ καθορίζεται στο παράρτημα της απόφασης.
                     
                     
                  
               
         
         
            
                  
                     (1)
                  Αυστρία, Βέλγιο, Βουλγαρία, Γαλλία, Γερμανία, Ελλάδα, Ιταλία, Ισπανία, Κάτω Χώρες, Κροατία, Κύπρος, Λουξεμβούργο, Μάλτα, Ουγγαρία, Πορτογαλία, Ρουμανία, Σλοβακία, Σλοβενία, Σουηδία, Τσεχική Δημοκρατία. 
               
               
                  
                     (2)
                  12434/15 και 12270/15.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.8.2017
            COM(2017) 457 final
            ΠΑΡΑΡΤΗΜΑ
            της
            Πρότασης απόφασης του Συμβουλίουσχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στον Διεθνή Οργανισμό Αμπέλου και Οίνου
            
               
         
         
            
               ΠΑΡΑΡΤΗΜΑ
            
            
            
               Τα κράτη μέλη της ΕΕ που είναι μέλη του ΔΟΑΟ στηρίζουν την απόφαση της γενικής συνέλευσης του ΔΟΑΟ σύμφωνα με την οποία χορηγείται ειδικό καθεστώς στην Ευρωπαϊκή Ένωση βάσει των όρων της κατωτέρω ειδικής συμφωνίας μεταξύ του ΔΟΑΟ και της Ευρωπαϊκής Ένωσης:
            
            
            
               Ειδική συμφωνία σχετικά με το ειδικό καθεστώς της Ευρωπαϊκής Ένωσης στον Διεθνή Οργανισμό Αμπέλου και Οίνου
            
            
            
               1. ΠΕΔΙΑ ΣΥΝΕΡΓΑΣΙΑΣ
            
            
               Ο Διεθνής Οργανισμός Αμπέλου και Οίνου (ΔΟΑΟ) και η Ευρωπαϊκή Ένωση (ΕΕ) έχουν κοινούς στόχους όσον αφορά τον αμπελοοινικό τομέα. Συμβάλλουν αμφότεροι στην εναρμόνιση των πρακτικών και προτύπων σε διεθνές επίπεδο και στην ΕΕ, με σκοπό τη διευκόλυνση της παραγωγής και της εμπορίας των αμπελοοινικών προϊόντων. Ειδικότερα, ο ΔΟΑΟ εγκρίνει και δημοσιεύει ψηφίσματα σχετικά με την άμπελο και τον οίνο και συνδράμει άλλους διεθνείς οργανισμούς στις δραστηριότητες τυποποίησης. Στις δραστηριότητες της ΕΕ στους τομείς που καλύπτονται από τον ΔΟΑΟ περιλαμβάνονται οι κανόνες σχετικά τον ορισμό, την παραγωγή και την εμπορία των οίνων, των αρωματισμένων αμπελοοινικών προϊόντων, των αποσταγμάτων οινικής προέλευσης, των χυμών σταφυλιών και νωπών επιτραπέζιων σταφυλιών.
            
            
            
               2. ΕΙΔΙΚΟΙ ΟΡΟΙ ΣΕ ΘΕΜΑΤΑ ΣΥΝΕΡΓΑΣΙΑΣ
            
            
               Η ΕΕ, εκπροσωπούμενη από την Ευρωπαϊκή Επιτροπή, μπορεί να παρεμβαίνει στις εργασίες των επιτροπών, υποεπιτροπών και ομάδων εμπειρογνωμόνων του ΔΟΑΟ. Κατά περίπτωση, στις συνεδριάσεις αυτές, ο εκπρόσωπος της Ευρωπαϊκής Επιτροπής θα παρουσιάζει τη νομοθεσία της ΕΕ που ενδεχομένως υπάρχει στον εξεταζόμενο τομέα και το ειδικό ενδιαφέρον της ΕΕ για τα εξεταζόμενα θέματα.
            
            
               Ο εκπρόσωπος της Ευρωπαϊκής Επιτροπής μπορεί να παρίσταται στις συνεδριάσεις της γενικής συνέλευσης και της εκτελεστικής επιτροπής. Κατόπιν αιτήματος και σύμφωνα με τον εσωτερικό κανονισμό του ΔΟΑΟ, ο εκπρόσωπος της Ευρωπαϊκής Επιτροπής μπορεί να ενημερώνει τα εν λόγω όργανα για τις θέσεις της ΕΕ σχετικά με τα θέματα της ημερήσιας διάταξης που παρουσιάζουν άμεσο ενδιαφέρον για την ΕΕ.
            
            
               Η Ευρωπαϊκή Επιτροπή θα καλεί τακτικά τον ΔΟΑΟ να ανταλλάσσουν πληροφορίες και να συζητούν θέματα κοινού ενδιαφέροντος για τον ΔΟΑΟ και την ΕΕ.
            
            
               Ο ΔΟΑΟ αποστέλλει στην Ευρωπαϊκή Επιτροπή (μέσω της ηλεκτρονικής θυρίδας AGRI-OIV@ec.europa.eu), ταυτόχρονα με όλα τα μέλη του ΔΟΑΟ, όλα τα συναφή έγγραφα, περιλαμβανομένων των σχεδίων ψηφισμάτων που θα μπορούσαν να υποβληθούν σε ψηφοφορία στη γενική συνέλευση. Για να μπορούν οι θέσεις της ΕΕ να διατυπώνονται, κατά περίπτωση, έγκαιρα, ο ΔΟΑΟ κοινοποιεί τα σχέδια ψηφίσματος το νωρίτερο δυνατόν πριν από τη γενική συνέλευση στην οποία θα τεθούν σε ψηφοφορία.
            
            
               Μετά τη δημοσιοποίησή τους, η Ευρωπαϊκή Επιτροπή διαβιβάζει στον ΔΟΑΟ όλα τα συναφή έγγραφα που αφορούν την έκδοση νέων νομοθετικών πράξεων της ΕΕ οι οποίες παρουσιάζουν άμεσο ενδιαφέρον για τον ΔΟΑΟ.
            
            
               Ο ΔΟΑΟ λαμβάνει υπόψη το γεγονός ότι η ΕΕ προτίθεται να καταβάλλει ετήσια χρηματοδοτική συνεισφορά ύψους 140 000 EUR.